**Trevor Linden** (synt. 11. huhtikuuta 1970 Medicine Hat, Alberta, Kanada) on kanadalainen entinen jääkiekkoilija. Keskus- ja laitahyökkääjän roolia pelannut Linden pelasi ammattilaisurallaan 19 kautta NHL:ssä, joista vietti 16 kautta Vancouver Canucksissa. Hän oli Canucksin pitkäaikaisin kapteeni ja NHL:n pelaajayhdistyksen presidentti 1998–2006 ja tämän jälkeen yhdistyksen varapresidentti uransa päätökseen asti.

Tausta
------

Linden on käyttänyt paljon aikaa hyväntekeväistyyteen. Hän perusti vuonna 1995 Trevor Linden säätiön, joka kerää rahaa köyhille lapsille. Hän myös järjesti lukuisia hyväntekeväisyystilaisuuksia, jotka noteraattiin kauden 1996–1997 päätteeksi King Clancy Memorial Trophyllä humanitäärisestä työstä.

Ura
---

Linden aloitti uransa kotikaupunkinsa WHL-liigajoukkueessa Medicine Hat Tigersissa, jossa hän voitti Memorial Cupin 1987 ja 1988. Viimeisellä kaudellaan WHL:ssä 1987–1988 hän teki 110 pistettä runkosarjassa ja voitti kultaa nuorten MM-kisoissa. Vancouver Canucks varasi Lindenin toinena saman kesän NHL:n varaustilaisuudessa.

Linden solmi heti sopimuksen Canucksin kanssa ja siirtyi joukkueeseen. Tulokaskaudellaan hän teki 30 maalia ja 29 syöttöä ja oli ehdolla Calder Trophyn voittajaksi. Hänestä povattiin aikansa huippuhyökkääjää, ja hänestä tulikin yksi joukkueensa kulmakivistä. Joukkueen kapteenina Linden johdatti Canucksin Stanley Cup finaaliin saakka kaudella 1993–1994. Linden pelasi varmoin ottein hyviä kausia, mutta ehdotonta supertähteä hänestä ei kuitenkaan kehittynyt.

Canucks alkoi uudistaa joukkuettaan 90-luvun loppupuolella ja kymmenen hyvää kautta pelannut Linden myytiin New York Islandersiin loppukaudesta 1997–1998. Vaihdossa Canucks sai Todd Bertuzzin, Bryan McCaben ja varausvuoron. Tunnepitoisten jäähyväisten jälkeen Linden lensi ensin Naganoon osallistumaan talviolympialaisiin Kanadan joukkueessa. Hän pelasi vain kauden Islandersissa, jolloin hän teki 18 maalia ja 27 syöttöä. Kauden 1998–1999 päätteeksi Linden myytiin Montreal Canadiensiin varaustilaisuuden ensimmäisen kierroksen varausvuoroa vastaan.

Linden pelasi kohtalaisen hyvin pudotuspelipaikasta taistelevassa Canadiensissa, mutta loukkaantuminen katkaisi kauden. Seuraavalla kaudella 2000–2001 Washington Capitals hankki Lindenin joukkueeseensa juuri pelaajakaupparajan umpeutuessa. Suuressa neljän pelaajan kaupassa Washingtoniin matkasi myös Danius Zubrus ja Montreal sai Richard Zednikin, Jan Bulis'n ja Washingtonin ensimmäisen varausvuoron. Kuitenkin jo seuraavan kauden alussa Linden myytiin takaisin Vancouveriin.

Linden toimi vuosina 1998–2006 NHLPA:n puheenjohtaja. Hän kävi lukuisia neuvotteluja Gary Bettmanin kanssa estääkseen NHL:n työsulun ja edelleen työsulkukaudella uuden sopimuksen saamiseksi.

Canucksissa Linden pelasi uransa viimeiset kuusi kautta. Tuona aikana hän ylitti tuhannen pelatun ottelun rajan ja hänestä tuli eniten Canucksin paidassa pisteitä tehnyt pelaaja.
Kauden 2007–2008 päätteeksi Linden ilmoitti lopettavansa uransa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1985–1986 | Medicine Hat Tigers | WHL | 5 | 2 | 0 | 2 | 0 | – | – | – | – | – |
| 1986–1987 | Medicine Hat Tigers | WHL | 72 | 14 | 22 | 36 | 59 | – | – | – | – | – |
| 1987–1988 | Medicine Hat Tigers | WHL | 67 | 46 | 64 | 110 | 76 | 16 | 13 | 12 | 25 | 19 | Kakkostähdistö |  |  |  |  |  | JMM | 7 | 1 | 0 | 1 | 0 |
| 1988–1989 | Vancouver Canucks | NHL | 80 | 30 | 29 | 59 | 41 | 7 | 3 | 4 | 7 | 8 |
| 1989–1990 | Vancouver Canucks | NHL | 73 | 21 | 30 | 51 | 43 | – | – | – | – | – |
| 1990–1991 | Vancouver Canucks | NHL | 80 | 33 | 37 | 70 | 65 | 6 | 0 | 7 | 7 | 2 |  |  |  |  |  |  | MM | 10 | 1 | 4 | 5 | 4 |
| 1991–1992 | Vancouver Canucks | NHL | 80 | 31 | 44 | 75 | 101 | 13 | 4 | 8 | 12 | 6 |
| 1992–1993 | Vancouver Canucks | NHL | 84 | 33 | 39 | 72 | 64 | 12 | 5 | 8 | 13 | 16 |
| 1993–1994 | Vancouver Canucks | NHL | 84 | 32 | 29 | 61 | 73 | 24 | 12 | 13 | 25 | 18 |
| 1994–1995 | Vancouver Canucks | NHL | 48 | 18 | 22 | 40 | 40 | 11 | 2 | 6 | 8 | 12 |
| 1995–1996 | Vancouver Canucks | NHL | 82 | 33 | 47 | 80 | 42 | 6 | 4 | 4 | 8 | 6 |
| 1996–1997 | Vancouver Canucks | NHL | 49 | 9 | 31 | 40 | 27 | – | – | – | – | – |  |  |  |  |  |  | MC | 8 | 1 | 1 | 2 | 0 |
| 1997–1998 | Vancouver Canucks | NHL | 42 | 7 | 14 | 21 | 49 | – | – | – | – | – |  |  |  |  |  |  | OK | 6 | 1 | 0 | 1 | 10 |
|  | New York Islanders | NHL | 25 | 10 | 7 | 17 | 33 | – | – | – | – | – |  |  |  |  |  |  | MM | 6 | 1 | 4 | 5 | 4 |
| 1998–1999 | New York Islanders | NHL | 82 | 18 | 29 | 47 | 32 | – | – | – | – | – |
| 1999–2000 | Montreal Canadiens | NHL | 50 | 13 | 17 | 30 | 34 | – | – | – | – | – |
| 2000–2001 | Montreal Canadiens | NHL | 57 | 12 | 21 | 33 | 52 | – | – | – | – | – |
|  | Washington Capitals | NHL | 12 | 3 | 1 | 4 | 8 | 6 | 0 | 4 | 4 | 14 |
| 2001–2002 | Washington Capitals | NHL | 16 | 1 | 2 | 3 | 6 | – | – | – | – | – |
|  | Vancouver Canucks | NHL | 64 | 12 | 22 | 34 | 65 | 6 | 1 | 4 | 5 | 0 |
| 2002–2003 | Vancouver Canucks | NHL | 71 | 19 | 22 | 41 | 30 | 14 | 1 | 2 | 3 | 10 |
| 2003–2004 | Vancouver Canucks | NHL | 82 | 14 | 22 | 36 | 26 | 7 | 0 | 0 | 0 | 6 |
| 2004–2005 | työsulku/ei pelannut |
| 2005–2006 | Vancouver Canucks | NHL | 82 | 7 | 9 | 16 | 15 | – | – | – | – | – |
| 2006–2007 | Vancouver Canucks | NHL | 80 | 12 | 13 | 25 | 34 | 12 | 2 | 5 | 7 | 6 |
| 2007–2008 | Vancouver Canucks | NHL | 59 | 7 | 5 | 12 | 15 | – | – | – | – | – |
| NHL yhteensä | 1382 | 375 | 492 | 867 | 895 | 124 | 34 | 65 | 99 | 104 |

### Kansainvälisissä peleissä

Linden on edustanut Kanadan jääkiekkomaajoukkuetta arvokisoissa neljästi:

* 1991 – Jääkiekon MM-kisat
* 1996 – Jääkiekon maailmancup
* 1998 – Talviolympialaiset
* 1998 – Jääkiekon MM-kisat

### Palkinnot

* 1997 – King Clancy Memorial Trophy

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Trevor Linden**.
* Trevor Linden The Internet Hockey Databasessa (englanniksi)
* Trevor Linden Legends of Hockey -sivustolla (englanniksi)

### Viitteet

1. 1 2  Trevor Linden lopettaa uransa  11.6.2008. Jatkoaika.com. Viitattu 12.6.2008.
2. ↑  Trevor Linden jatkoaika.comissa Jatkoaika.com.  Arkistoitu 18.5.2008. Viitattu 12.6.2008.
3. 1 2 3 4 5  Legends of Hockey – Trevor Linden HHOF. Viitattu 12.6.2008. (englanniksi)
4. ↑  Players – Trevor Linden > Career Stats NHL Enterprises. Viitattu 12.6.2008. (englanniksi)


|  |  |  |
| --- | --- | --- |
| Edeltäjä:**Kris King** | **King Clancy Memorial Trophyn voittaja**1997 | Seuraaja:**Kelly Chase** |

|  |  |  |
| --- | --- | --- |
| Edeltäjä:**Joe Sakic** | **NHL Foundation Player Awardin voittaja**2008(yhdessä Vincent Lecavalierin kanssa) | Seuraaja:**Rick Nash** |